Държавен вестник, бр. 45, 2022 г., стр. 22

СТР.  22	
Д Ъ Р Ж А В Е Н  В Е С Т Н И К 	
БРОЙ  45
2. Страните обменят информация и опит 
в областта на физическата активност, физи­
ческото възпитание, спорта и антидопинга. 
Обменът на треньори и спортисти се коорди­
нира от съответните спортни организации и 
федерации, докато условията и финансовите 
въпроси за обмена се договарят взаимно от 
сътрудничещите спортни организации и фе­
дерации за всеки отделен случай.
IV. Радио и телевизия
Член 19
1. Страните насърчават разпространението 
от обществените телевизии и радиостанции 
на програми от различен жанр, предимно с 
образователен предмет, посветени главно на 
културни и исторически въпроси, предоставени 
въз основа на отделни споразумения.
2. Страните подкрепят сътрудничеството 
на обществените радио- и телевизионни опера­
тори при изпълнението на проекти в рамките 
на международни медийни организации, в 
които са членове, по-специално в рамките 
на Европейския съюз за радио и телевизия.
3. Страните подкрепят прякото сътруд­
ничество между институциите в областта на 
цифровизацията, опазването и разпростране­
нието на аудио-визуалното наследство.
4. Страните насърчават пряко сътрудни­
чество и обмен на опит между обществените 
радио- и телевизионни оператори в областта 
на интерактивните медии.
V. Заключителни разпоредби
Член 20 
Всички спорове или несъответствия между 
Страните, произтичащи от тълкуването или 
прилагането на Програмата, се разрешават 
чрез преговори от и между съответните органи 
на двете Страни.
Член 21
Настоящата Програма влиза в сила от 
датата на нейното подписване и остава в 
сила до 31 декември 2025 г. Прекратяването 
на настоящата Програма няма да повлияе 
на изпълнението на проекти или програми, 
които се изпълняват в момента.
Изготвена във Варшава на 19.04.2022 г. в 
два екземпляра, всеки на български, полски и 
английски език, като всички езикови версии 
са еднакво автентични. В случай на несъот­
ветствие в тяхното тълкуване меродавен е 
текстът на английски език.
За правителството на
Република България: 
Ирена Димитрова,
заместник-министър
на външните работи
За правителството на
Република Полша:
Шимон Шинковски вел 
Сенк,
държавен секретар в
Министерството на
външните работи
3531
Наредба за допълнение на Наредба № Н-00-0001
от 2011 г. за извършване на теренни архео­
логически проучвания (обн., ДВ, бр. 18 от 
2011 г.; изм. и доп., бр. 30 от 2012 г.; изм., 
бр. 101 от 2012 г.; изм. и доп., бр. 40 от 2016 г.; 
изм., бр. 95 от 2016 г.; изм. и доп., бр. 57 от 
2020 г.; доп., бр. 49 от 2021 г.) 
§ 1. В преходните и заключителните раз­
поредби се създава § 1д:
„§ 1д. (1) През 2022 г. срокът за подаване на 
заявления по чл. 17а, ал. 1, т. 1 се удължава 
до 31 юли 2022 г. включително.
(2) Заявления за редовни теренни архео­
логически проучвания по чл. 17а, ал. 1, т. 1, 
подадени след 30 април 2022 г. и преди влизане 
в сила на тази наредба, но до изтичане на 
срока по ал. 1, се считат за подадени в срок.
(3) Заседанията на Съвета за теренни про­
учвания могат да се провеждат от разстояние, 
с осигурено пряко и виртуално участие при 
спазване изискванията за кворум и лично 
гласуване.“
Заключителна разпоредба
§ 2. Наредбата влиза в сила от деня на 
обнародването є в „Държавен вестник“.
Министър: 
Атанас Атанасов
3600
МИНИСТЕРСТВО
НА ОТБРАНАТА
ИНСТРУКЦИЯ № И-1
от 8 юни 2022 г.
за условията и реда за организиране, под­
държане и достъп до електронния регистър 
на военнослужещите и цивилните служите­
ли – „Автоматизирана система за управление 
на човешките ресурси“
Г л а в а  п ъ р в а
ОБЩИ ПОЛОЖЕНИЯ
Раздел І
Предназначение
Чл. 1. С инструкцията се определят усло­
вията и редът за организиране, поддържане 
и достъп до електронния регистър по чл. 328, 
ал. 1, т. 1 от Закона за отбраната и въоръже­
ните сили на Република България (ЗОВСРБ).
Чл. 2. Електронният регистър по чл. 328, 
ал. 1, т. 1 ЗОВСРБ е реализиран с информа­
ционна система „Автоматизирана система за 
управление на човешките ресурси“.
Чл. 3. Автоматизираната система за уп­
равление на човешките ресурси осигурява 
процесите по:
1. създаване, съхраняване, обмен, защита, 
контрол и поддържане в актуално състояние 
на единен информационен ресурс за организа­